b'\n_START_ARTICLE_\nMAB PA-15\n_START_SECTION_\nDelovanje in materiali\n_START_PARAGRAPH_\nMAB PA-15 deluje na principu zakasnelega trzanja dvodelne cevi z rotacijo dela, v katerem je le\xc5\xbei\xc5\xa1\xc4\x8de naboja. Pri tem principu tipa Savage ima cev dve bradavici. Tista na spodnjem delu povzro\xc4\x8di rotacijo prvega dela cevi, tista na zgornjem pa preko posebnih vzdol\xc5\xbenih, pol\xc5\xbeasto zavitih utorov v zaklepi\xc5\xa1\xc4\x8du povzro\xc4\x8di oddvojenje in rotacijo zadnjega dela cevi z le\xc5\xbei\xc5\xa1\xc4\x8dem naboja, ki se premakne nekaj centimetrov nazaj in izvr\xc5\xbee prazen tulec._NEWLINE_Pi\xc5\xa1tola je izdelana iz jekla, obloge ro\xc4\x8daja pa so plasti\xc4\x8dne. Na zaklepi\xc5\xa1\xc4\x8du so name\xc5\xa1\xc4\x8deni klasi\xc4\x8dni nenastavljivi trito\xc4\x8dkovni merki. Pi\xc5\xa1tola deluje samo v na\xc4\x8dinu enojnega delovanja spro\xc5\xbeilca (SAO)._NEWLINE_Varovalka je name\xc5\xa1\xc4\x8dena na levi strani ogrodja, poleg nje pa je na isti strani name\xc5\xa1\xc4\x8den tudi vzvod za spu\xc5\xa1\xc4\x8danje zaklepi\xc5\xa1\xc4\x8da v prednji polo\xc5\xbeaj. Poleg te klasi\xc4\x8dne varovalke kladivca ima pi\xc5\xa1tola vgrajeno tudi varovalko, ki prepre\xc4\x8duje delovanje spro\xc5\xbeilca, kadar v pi\xc5\xa1toli ni vstavljen okvir z naboji.'